गर्मियों में आपके लैपटॉप को ओवरहीटिंग से बचाएंगे ये टिप्स
2016-04-26 04:15:25.0
गर्मी अपने चरम पर है और ऐसे में इंसान तो क्या मशीन भी खराब हो सकती है। इसलिए जरूरी है कि आप खुद के साथ-साथ अपने गैजेट्स का भी ख्याल रखें, उन्हें ओवरहीटिंग की समस्या से बचाएं। आज आपको बता रहे है अपने लैपटॉप को ओवरहीटिंग की परेशानी से बचाने के उपाय:
अगले पेज पर पढ़ें क्या है उपाय........
लैपटॉप बैटरी और फैन की सफाई
अपने पीसी का सीपीयू या लैपटॉप की बैटरी को भी साफ रखना बहुत जरूरी है क्योंकि अगर आपके लैपटॉप की बैटरी में एक बार धूम जम गई तो सिस्टम के गर्म होने की संभावना बहुत बढ़ जाती है। अच्छा होगा कि आप अपने लैपटॉप की बैटरी को एक या दो महीनों में साफ करते रहें।
सफाई के लिए ये सामान इकट्ठा करें
1. सीपीयू या लैपटॉप का बैक कवर खोलने के लिए स्क्रू ड्राइवर लें।
2. इलेक्ट्रॉनिक गैजेट्स की सफाई के लिए canned air का इस्तेमाल किया जाता है। इसे गैस डस्टर भी कहते है।
1.अपने लैपटॉप या सीपीयू को साफ करने के लिए सबसे पहले उसे सिस्टम से अलग करें।
2.फिर कैन्नड एयर से ब्लो करें।
3.ब्लो करने से अंदर की डस्ट निकल जाती है। जब आप सीपीयू में फैन की सफाई करें तो ध्यान रखें कि प्रेशर ज्यादा तेज न हो।
अगले पेज पर पढ़ें बैटरी का कैसे ख्याल रखें.......
इस तरह बैटरी का रखें ख्याल:
1. जब भी लैपटॉप चार्ज करें तो उसे थोड़ा दूर रखें। चार्जर आपकी बॉडी के नजदीक नहीं होना चाहिए।
2. बैटरी चार्ज होते ही चार्जर को अलग करें।
3. बैटरी में जल्दी गर्म होने की समस्या आ रही है तो लैपटॉप का इस्तेमाल न करें।
4. लैपटॉप के लिए कूलिंग किट का इस्तेमाल करें। बाजार में यह 300 से 3000 रुपये तक की रेंज में आसानी से मिल जाती है।
5. पुराने लैपटॉप में एडिश्नल कूलिंग फैन का इस्तेमाल हीटिंग की समस्या से निजात दिलाता है।
6. कूलिंग किट के बाद भी बैटरी गर्म हो रही है तो बैटरी चेंज करवा लें।
7. बार-बार चार्जर अटैच करने पर लैपटॉप गर्म हो रहा है तो भी बैटरी रिप्लेस करवा लें।
अगले पेज पर पढ़ें लैपटॉप को ओवरहीटिंग से बचाने के लिए क्या है सही जगह........
लैपटॉप को ओवरहीटिंग से बचाने के लिए सही प्लेस चुनें
1. लैपटॉप नीचे की ओर से कूलिंग के लिए हवा लेते है और अगर ऐसे में लैपटॉप को किसी कंबल या तकिए पर रख देंगे तो सही तरह से एयर वेंटिलेशन नहीं हो पाएंगा। इसलिए लैपटॉप को किसी फ्लैट जगह पर रखें तो उसके गर्म होने की संभावना कुछ कम हो जाएगी।
2. कूलिंग मैट पर लैपटॉप रखने से भी हीटिंग की परेशानी से बचा जा सकता है।
3. अगर कूलिंग मैट नहीं लेना चाहते तो किसी हार्ड सरफेस पर रखकर लैपटॉप का उपयोग करें।
4. लैपटॉप को लेकर बेड पर बैठे है तो उसके नीचे किसी किताब या लकड़ी के चौकोर टुकड़े को रखें। ऐसा करने से हवा का फ्लो बना रहेगा।
अगले पेज पर पढ़ें लैपटाप के साथ क्या ना करें.......
1. गीले कपड़े से लैपटॉप को न पोंछें।
2. अपने सीपीयू की फैन ब्लेड्स को न मोड़े।
3. सीपीयू का फैन काम न कर रहा हो तो ज्यादा देर तक अपने सिस्टम का उपयोग न करें। इससे ओवरहीटिंग की परेशानी और बढ़ सकती है।
(स्रोत: जागरण
सभी चित्र:गूगल)
Tags: ओवरहीटिंग लैपटॉप